প্রজাতন্ত্র দিবসের আগে নাশকতার ছক! বিস্ফোরণে উড়ল মালগাড়ি

ওয়েব ডেস্ক : সোমবার প্রজাতন্ত্র দিবস (Republic day 2026)। তার আগেই পাঞ্জাবে (Punjab) নাশকতার ছক! রেললাইন বিস্ফোরণে (Blast) ক্ষতিগ্রস্ত হল মালগাড়ি (Train)। সূত্রের খবর, আরডিএক্সের মাধ্যমে এই বিস্ফোরণ ঘটানো হয়েছে। ঘটনায় মালগাড়ির চালক আহত হয়েছেন বলে খবর। এই ঘটনায় তীব্র আতঙ্ক ছড়িয়েছে এলাকায়। ইতিমধ্যে গোটা ঘটনার তদন্ত শুরু করেছে পুলিশ (Police)।

জানা যাচ্ছে, শুক্রবার রাত ১০টা নাগাদ এই বিস্ফোরণের (Blast) ঘটনাটি ঘটেছে। ফতেহগড় সাহিব জেলার সিরহিন্দ স্টেশনের কাছে রেললাইনে এই ঘটনা ঘটে। সেই সময়য় মালগাড়িটি রেললাইন ধরে আসছিল। বিস্ফোরণের তীব্রতা এতটা বেশি ছিল যে, লাইনচ্যুত হয়ে যায় মালগাড়িটি। ইঞ্জিন ক্ষতিগ্রস্ত হয়েছে বলে জানা যাচ্ছে। সেটি ব্যপক ক্ষতিগ্রস্ত হয়েছে বলে খবর।

আরও খবর : দুই আসামির জেলের মধ্যেই প্রেম! বিয়ের জন্য প্যারোলে মুক্তি বন্দি যুগলের

জানা যাচ্ছে, ভয়াবহ এই বিস্ফোরণের (Blast) কারণে রেললাইনের প্রায় ১৫ শতাংশ অংশ ক্ষতিগ্রস্ত হয়েছে। ট্রেন চালকও আহত হলেছেন বলে খবর। ঘটনার পরেই সঙ্গে সঙ্গে খবর দেওয়া হয় পুলিশ ও রেল আধিকারিকদের। খবর পেয়েই সঙ্গে সঙ্গে তারা পৌঁছে যায় ঘটনাস্থলে। তার পরেই গোটা ঘটনার তদন্ত শুরু করেছেন তদন্তকারীরা।

এই ঘটনায় উদ্বেগ প্রকাশ করেছেন আকালি দলের সভাপতি সুখবীর সিং বাদল। তিনি বলেছেন, ‘এই বিস্ফোরণের খবর পেয়েছেন তিনি। এই ঘটনায় রাজ্যের শান্তি ও নিরাপত্তা নিয়ে বাড়ছে উদ্বেগ।’ সূত্রের খবর, প্রজাতন্ত্র দিবসের আগে নাশকতার ছক করা হয়েছিল। খালিস্তানপন্থীরা এই বিস্ফোরণের পিছনে থাকতে পারে বলে মনে করছেন তদন্তকারীরা। তবে গোটা ঘটনা নিয়ে শুরু হয়েছে তদন্ত।